|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**LĒMUMS**

Rēzeknē

2022.gada 17.martā Nr. 265 (prot. Nr.9, 8.§)

**Par Rēzeknes novada Viļānu apvienības teritorijas plānojuma 2.0 redakcijas nodošanu publiskai apspriešanai un institūciju atzinumu saņemšanai**

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 4.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 82.punktu, Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6.punktu, Viļānu novada attīstības programmas 2015.-2022.gadam Rīcības un investīciju plānā noteikto, ņemot vērā Tautsaimniecības attīstības jautājumu pastāvīgās komitejas 2022.gada 17.marta priekšlikumu, Rēzeknes novada dome **nolemj:**

1. Nodot Rēzeknes novada Viļānu apvienības teritorijas plānojuma 2.0 redakciju publiskai apspriešanai un institūciju atzinumu saņemšanai.
2. Noteikt Viļānu apvienības teritorijas plānojuma 2.0 redakcijas publiskās apspriešanas termiņu no 2022.gada 31.marta līdz 2022.gada 29.aprīlim.
3. Noteikt par sabiedrības līdzdalības nodrošināšanu atbildīgo amatpersonu – Rēzeknes novada pašvaldības Attīstības plānošanas nodaļas teritorijas plānotāju – kartogrāfi Tatjanu Kārklinieci.
4. Uzdot Attīstības plānošanas nodaļai ne mazāk kā 5 (piecas) darba dienas pirms publiskās apspriešanas uzsākšanas publicēt paziņojumu par Viļānu apvienības teritorijas plānojuma 2.0 redakcijas nodošanu publiskai apspriešanai pašvaldības mājaslapā [www.rezeknesnovads.lv](http://www.rezeknesnovads.lv), laikrakstā “Rēzeknes Vēstis” un Valsts Teritorijas attīstības plānošanas informācijas sistēmā (TAPIS).
5. Noteikt, ka ar Viļānu apvienības teritorijas plānojuma 2.0 redakciju var iepazīties:
	1. Valsts vienotajā ģeotelpiskās informācijas portālā [www.geolatvija.lv](http://www.geolatvija.lv);
	2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv);

5.3.Rēzeknes novada pašvaldības administrācijas ēkā Rēzeknē (Atbrīvošanas aleja 95A) un Viļānu apvienības pārvaldē (Viļāni, Kultūras laukums 1A).

6.Uzdot Attīstības plānošanas nodaļai 5 (piecu) darba dienu laikā ievietot lēmumu pašvaldības mājaslapā [www.rezeknesnovads.lv](http://www.rezeknesnovads.lv) un Valsts Teritorijas attīstības plānošanas informācijas sistēmā.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvā procesa likumā noteiktajā kārtībā.

Domes priekšsēdētājs Monvīds Švarcs